Rakutsükli kohta sünteesitakse üks vahesein. Kui FtsZ-i taset rakus tõsta, septumite hulk rakutsükli kohta suureneb ning toimub nii tsentraalne jagunemine kui ka minirakke tekitav jagunemine poolustelt. FtsZ-i ekspressioonitaseme veelgi kõrgemale tõstmine viib aga filamentsete rakkude moodustumiseni, sest raku jagunemisel on oluline, et proportsioonid jagunemisel osalevate valkude vahel oleksid paigas.